L 158/2 Jurnalul Oficial al Uniunii Europene 19.6.2012 REGULAMENTE REGULAMENTUL DE PUNERE ÎN APLICARE (UE) NR. 514/2012 AL COMISIEI din 18 iunie 2012 de modificare a anexei I la Regulamentul (CE) nr. 669/2009 de punere în aplicare a Regulamentului (CE) nr. 882/2004 al Parlamentului European și al Consiliului în ceea ce priveşte controalele oficiale consolidate efectuate asupra importurilor de anumite produse de hrană pentru animale și produse alimentare de origine neanimală (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 882/2004 al Parla- mentului European şi al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală şi de bunăstare a animalelor (!), în special articolul 15 alineatul (5), întrucât: (1)  Regulamentul (CE) nr. 669/2009 (?) al Comisiei stabileşte norme privind controalele oficiale consolidate care trebuie efectuate asupra importurilor de hrană pentru animale și de produse alimentare de origine neanimală enumerate în anexa I la regulamentul menționat anterior (denumită în continuare „lista”), la punctele de intrare pe teritoriile menționate în anexa I la Regulamentul (CE) nr. 882/2004. (2) Articolul 2 din Regulamentul (CE) nr. 669/2009 prevede că lista trebuie să facă obiectul unei reexaminări periodice, cel puțin trimestriale, luând în considerare cel puțin sursele de informare menţionate la articolul respectiv. (3)  Frecvenţa şi relevanța incidentelor alimentare notificate prin Sistemul rapid de alertă pentru alimente şi furaje (RASFF), constatările misiunilor efectuate în țări terțe de către Oficiul Alimentar şi Veterinar, precum și rapoartele trimestriale privind transporturile de hrană pentru animale și alimente de origine neanimală prezentate Comisiei de către statele membre în conformitate cu articolul 15 din Regulamentul (CE) nr. 669/2009 indică faptul că lista ar trebui modificată. (4)  Lista ar trebui modificată în special prin reducerea frec- venței controalelor oficiale asupra produselor pentru care sursele de informare indică ameliorarea generală a conformității cu cerințele de securitate relevante din legi- slația Uniunii și pentru care nu se mai justifică nivelul actual de controale oficiale. (5)  De asemenca, lista ar trebui modificată pentru a creşte frecvența controalelor oficiale asupra mărfurilor pentru care aceleași surse de informaţii arată un grad mai () JO L 165, 30.4.2004, p. 1. () JO L 194, 25.7.2009, p. 11. mare de neconformitate cu legislația relevantă a Uniunii, justificând astfel introducerea unor controale oficiale consolidate. (6) În plus, ar trebui incluse în listă anumite alte produse pentru care sursele de informare indică un grad de neconformitate cu cerințele de siguranță relevante, justi- ficându-se astfel introducerea unor controale oficiale consolidate. (7) Prin urmare, rubricile din listă privind anumite importuri din India şi alte mărfuri importate din Republica Domi- nicană ar trebui modificate în consecință. De asemenea, trebuie inclusă pe listă o înregistrare privind transpor- turile din Indonezia de nucşoară şi mirodenie din coaja uscată a nucşoarei. (8) Modificările aduse listei în ceea ce priveşte reducerea frecvenței controalelor oficiale ale importurilor de fasole verde lungă, pepene amar, ardei și vinete originare din Republica Dominicană ar trebui să se aplice cât mai curând posibil, deoarece s-a răspuns parţial preocupărilor inițiale privind siguranța. Prin urmare, modificările aduse listei în ceea ce priveşte înregistrarea pentru ţara terță respectivă ar trebui să se aplice de la data intrării în vigoare a prezentului regulament. (9) Având în vedere numărul de modificări care trebuie aduse anexei I la Regulamentul (CE) nr. 669/2009, este necesar ca aceasta să fie înlocuită cu textul din anexa la prezentul regulament. (10) Prin urmare, Regulamentul (CE) nr. 669/2009 ar trebui modificat în consecință. (11) Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală, ADOPTĂ PREZENTUL REGULAMENT: Articolul 1 Anexa I la Regulamentul (CE) nr. 669/2009 se înlocuiește cu textul din anexa la prezentul regulament. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene.